Tarybos reglamentas (EB, Euratomas, EAPB) Nr. 838/95
1995 m. balandžio 10 d.
iš dalies keičiantis Reglamentą (EAPB, EEB, Euratomas) Nr. 1826/69, nustatantį institucijų nariams ir tarnautojams išduodamų laissez-passer formą
EUROPOS SĄJUNGOS TARYBA,
atsižvelgdama į prie Europos Bendrijų jungtinės Tarybos ir jungtinės Komisijos steigimo sutarties pridėto Protokolo dėl Europos Bendrijų privilegijų ir imunitetų 7 straipsnio 1 dalį,
kadangi, vadovaujantis Reglamentu (EAPB, EEB, Euratomas) Nr. 1826/69 [1], institucijų nariams ir tarnautojams išduodamas laissez-passer parengtas devyniomis kalbomis;
kadangi po Europos Sąjungos plėtros laissez-passer turi būti parengtas vienuolika kalbų, todėl reikia pakeisti prie minėto reglamento pridėtą laissez-passer formą,
PRIĖMĖ ŠĮ REGLAMENTĄ:
1 straipsnis
Reglamento (EAPB, EEB, Euratomas) Nr. 1826/69 priedas pakeičiamas šio reglamento priedu.
2 straipsnis
Tie laissez-passer, kurių galiojimas nepasibaigęs, lieka galioti, kol bus išduoti šiame reglamente nustatytos formos laissez-passer.
3 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 1995 m. balandžio 10 d.